તો ભાજપ માટે બીજી બાજુ ખૂબ વરવી રહી છે. પાટીદાર અનામત આંદોલનમાં હાર્દિક પટેલ ભાજપ હોય કે કોંગ્રેસ બન્ને માટે માથાના દુઃખાવા જેવો બની રહ્યો. અંતે હાર્દિકે કોંગ્રેસ સાથે હાથ મિલાવીને ભાજપને મત નહીં આપવાના શપથ લેવડાવ્યા હતાં. વર્ષોથી પાટીદારો ભાજપ સાથે રહ્યાં, અને આ વખતે હાર્દિક પટેલના કહેવાથી પાટીદારો કોંગ્રેસ સાથે રહ્યાં એવું માનવામાં આવશે, જો કોંગ્રેસ જીતશે તો. સેક્સ સીડી બહાર આવી હોવા છતાં હાર્દિક પટેલની સૌરાષ્ટ્ર, ઉત્તર ગુજરાત અને દક્ષિણ ગુજરાતમાં રેલીમાં ભીડ જોવા મળી હતી, ભલે તેના એકસમયના ગાઢ સાથીદાર બાંભમીયાએ આક્ષેપ કર્યો હોય કે પૈસાથી રેલીઓ યોજાઇ છે. હાર્દિક પાટીદારોની ભીડ એકઠી કરીને ભાજપ વિરુદ્ધ મતદાન કરવાના શપથ લેવડાવ્યાં ત્યારે ભાજપને હરાવવાનો મુદ્દો તેને માટે મહત્ત્વનો હતો, અનામત લેવાનો નહીં. પાટીદારો પછી ઠાકોર સમાજના અલ્પેશ ઠાકોર તો કોંગ્રેસમાં જોડાઈને વિધાનસભાની ચૂંટણી માટે કોંગ્રેસ તરફથી ઉમેદવારી પણ નોંધાવી હતી. ઠાકોર સમાજને એકઠો કરવામાં અલ્પેશ ઠાકોરને સારી સફળતા મળી છે. દલિત નેતા જિગ્નેશ મેવાણી પણ કોંગ્રેસના ટેકા સાથે અપક્ષ ઉમેદવાર તરીકે ચૂંટણી લડ્યાં. આમ આ ત્રણ ફેકટર ભાજપ માટે મોટો પડકાર હતાં.